पाएं अपने शहर की ताज़ा ख़बरें और फ्री ई-पेपरडाउनलोड करें
मंगलवार की 3 दोस्त सड़क किनारे बने शैड में बैठकर शराब पी रहे थे। इसी दौरान कुछ अज्ञात लोगों ने उन पर तेजधार हथियारों से हमला कर उन्हें जख्मी कर दिया। घटना में जहां एक की मौत हो गई। वहीं, एक की हालत काफी गंभीर बनी हुई। जबकि तीसरे को प्राथमिक उपचार के बाद घर भेज दिया गया है। पुलिस मामले की विभिन्न पहलुओं पर जांच कर रही है। मृतक की पहचान दिलबाग सिंह (26) पुत्र सुरिन्दर सिंह निवासी गांव पुरोवाल राजपूतां के रूप में हुई है। जबकि दलजीत सिंह पुत्र अमरीक सिंह निवासी अमींपुर गंभीर रूप से जख्मी है और एक निजी अस्पताल में भर्ती है। इसके अलावा रंजीत सिंह पुत्र जसपाल सिंह निवासी अमींपुर को प्राथमिक उपचार के बाद घर भेज दिया गया है। वहीं, मृतक के परिजनों का कहना है कि बेटे की किसी के साथ कोई रंजिश नहीं थी। एसपी हैडक्वार्टर हरविंदर सिंह संधू ने बताया कि उक्त मामले में अज्ञात लोगों के खिलाफ केस दर्ज कर लिया गया है। मामले की जांच चल रही है।
हमलावरों के बारे कोई जानकारी नहीं
झगड़े के बाद सड़क के बीचो-बीच जख्मी हालत में पड़े दिलबाग सिंह को वहां से गुजर रहे एक कार सवार व्यक्ति बिट्टू ने अपनी गाड़ी सिविल अस्पताल पहुंचाया। जहां उसकी हालत गंभीर देखते हुए डॉक्टरों ने उसे रेफर कर दिया और मृतक के परिजन दिलबाग को एक निजी अस्पताल ले गए, जहां उसकी मौत हो गई। बिट्टू ने बताया कि उसने भी दिलबाग सिंह से पूछा था कि उस पर किसने हमला किया और वो कौन थे, लेकिन उसने यही कहा कि पाजी मुझे कुछ नहीं पता किसने हमला किया और क्यों किया। उक्त मामले को लेकर थाना सदर पुलिस विभिन्न पहलुओं पर जांच कर रही है।
दोस्त की जुबानी वारदात लाइव-
बाइक सवार को लगा हमने उससेे मजाक किया, इसलिए उसने हम पर हमला किया
जख्मी रंजीत सिंह ने बताया कि मंगलवार की शाम वो तीनों दोस्त गांव मंगलसैन के अड्डे पर बने शैड में बैठे थे और वहीं पर शराब पीने लगे। करीब 8 बजे हम एक-दूसरे को मजाक करने लगे। इसी दौरान पास से गुजर रहे एक बाइक सवार को लगा कि हमने उसके साथ मजाक किया है और उसने हमारे साथ बहस की और यह कहते हुए चला गया कि अभी आकर तुम्हे देखता हूं। रंजीत ने बताया कि कुछ देर बाद ही कुछ हथियारबंद लोगों ने हम पर हमला कर दिया। उक्त लोगों ने पहले दिलबाग सिंह की छाती में चाकू मार दिया, इससे दिलबाग वहीं पर गिर गया। उसने बताया कि जब उक्त लोगों ने मुझ पर हमला किया तो मैं अपनी गाड़ी की तरफ भागा और उसमें बैठकर घर पहुंचा, आरोपियों ने भागते समय गाड़ी में काफी तोड़ फोड़ की। जबकि जख्मी दलजीत सिंह ने अपनी जान बचाने के लिए वहां से भाग गया और करीब 7 एकड़ दौड़ने के बाद उसने अपने परिवार को सूचित किया। इसके बाद उसके परिवार वालों ने उसे अस्पताल पहुंचाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn